ઘર વપરાશના વીજ ઉપકરણો પાછળ દરરોજ કેટલી વીજળી વપરાય છે તેની માહિતી થોડા સમયમાં મળશે. જેવી રીતે મોબાઈલ કંપનીઓ રોજના ઈંટરનેટ ડેટા વપરાશની માહિતી આપે છે તેવી જ રીતે હવે વિદ્યુત નિગમ અને કંપનીઓ ગ્રાહકોને રોજ કેટલી વીજળી વપરાઈ તેની જાણકારી આપશે. ઓટોમેશન ટેકનીક તરફ આગળ વધી રહેલા કેંદ્રીય ઉર્જા મંત્રાલયે રાજ્યો સાથે ચર્ચા બાદ વીજળી વિતરણ કરતી કંપનીઓ પાસે આ મામલે સલાહ માગી છે. જે બાદ આ વ્યવસ્થા લાગૂ કરાશે. કેંદ્રીય ઉર્જા મંત્રાલયે જાહેર ક્ષેત્રની વીજ કંપનીઓને વીજળી વિતરણમાં આવેલી ખાનગી કંપનીઓ પાસેથી શીખ લેવાની સલાહ આપી છે. જેથી કરીને અદ્યતન ટેકનોલોજીનો ઉપયોગ કરીને ગ્રાહકોને શ્રેષ્ઠ સુવિધા આપી શકાય.